Gada vārds Latvijā

Gada vārds Latvijā ir Rīgas Latviešu biedrības (RLB) Latviešu valodas attīstības kopas (LVAK) kopā ar Latvijas Rakstnieku savienību (LRS) un Latvijas Zinātņu akadēmijas (LZA) Terminoloģijas komisiju (TK) rīkota anketēšana par gada vārdu, nevārdu un spārnoto teicienu latviešu valodā. Aptauja tiek rīkota kopš 2003. gada katra gada beigās.

Šādas akcijas tiek rīkotas, lai rūpētos par latviešu valodas attīstību un pievērstu uzmanību nevēlamu vārdu ienākšanai latviešu valodā. Tiek iesaistīta sabiedrība, kas var izteikt domas, iesūtot savus priekšlikumus attiecīgās kategorijās. Kad iesūtītie materiāli ir apkopoti, žūrija, kurā piedalās RLB LVAK, LRS un LZA TK pārstāvji, izvērtē sabiedrībā plaši un aktuāli novērojamas vēlamas un nevēlamas leksiskas un frazeoloģiskas parādības, kā arī spārnoto teicienu klāstu. Žūrija pavēstī savu vērtējumu sabiedrībai, tādējādi iesacīdama veiksmīgus, latviešu valodā derīgus jaunvārdus un citus aktualizējušos vārdus, vai gluži pretēji — norādīdama un paskaidrodama, kas būtu jāatzīst par nevēlamu.

Aptaujas rezultātus paziņo īpašā konferencē nākamā gada janvārī.

 Trīs nominācijas 
Kategorijā gada vārds var izvirzīt gada spilgtāko, trāpīgāko vārdu, kas pirmo reizi izskanējis, popularitāti iemantojis vai atguvis attiecīgajā gadā un veidots pēc latviešu valodas likumībām.

Gada nevārds ir nejēdzīgākais vārds, nejēdzīgākais vārda lietojums vai nejēdzīgākais liekais svešķermenis, kas parādījies, kļuvis manāmi dzirdamāks vai jauno, tam neiederīgo nozīmi iemantojis attiecīgajā gadā.

Savukārt spārnotais teiciens ir trāpīgākais, negaidītākais, izteiksmīgākais izteiciens, kas īpaši bieži lietots vai sevišķi pamanīts attiecīgajā gadā.

 Atzītie gada vārdi 
 Gads Vārds  Skaidrojums2003 zīmols Anglisma „brands” jeb „brends” vietā.2004mēstule Anglisma „spams” vai „elektroniskā liekpasta vēstules” vietā.2005smacenis Rakstnieka Anšlava Eglīša darinājums anglisma „smogs” vietā.2006draugoties Draugiem.lv un citu tiešsaistes sociālo tīklu lietotāju darbības apzīmējums (piemēram, „draugošanās vietne”).2007ēnstrādnieks Nelikumīgi nodarbinātas personas.2008talkot Sakarā ar nesen notikušo „Lielo talku”2009glābējsilīte Jaunvārds baby box aizvietošanai.2010Par 2010.gada spārnoto teicienu atzīts “krāniem un buldozeriem jāstrādā lidostā” Dienazibakcija Anglisma „flešmobs” (no angļu flashmob) vietā.2011Pagājušā gada vārds — «staidzināt», nevārds — «konsolidēt»  tvnet.lv staidzināt  Vest pastaigāties mājdzīvnieku.2012 ziemotne Putnu ziemošanas vieta.2013 pašbilde (žargona vārds) Anglisma „selfijs” (no angļu selfie) vietā.2014 ausīši Ausu sildītāji (apģērba piederums).2015 atkraste Jūras (arī okeāna vai ezera daļa), kas sākas no krasta, bet neietver dziļjūru.2016 jaunuzņēmums Anglisma „stārtaps” (no angļu startup) vietā.2017 straumēt, straumēšana Latviskā atbilsme angļu valodas vārdiem stream un streaming2018 zibmaksājumi Ātrā veidā veicami elektroniskie pārskaitījumi.2019 notumse Reizes, kad pazūd elektriskā strāva; atbilsme angļu valodas vārdam blackout.2020sejauts Mutes un deguna aizsegs (var aizstāt vārdu „maska”).2021kvadrātkods Tas pats, kas „QR kods”, bet vieglāk izrunājams, bez svešā Q burta.2022okupeklisOkupācijas režīmu slavinošais piemineklis.2023atdēvētKaut kā pārdēvēšana, atjaunojot pienācīgu nosaukumu.2024apritīgsViegli pārstrādājams, atjaunojams un lietojams vēlreiz; viegli laižams apritē — tāds, ko neizmet ārā uzreiz.

 Atzītie gada nevārdi 
 Gads Vārds  Skaidrojums2003 eiro2004 māsterplāns  Anglisms (no angļu masterplan), ko ieteikts aizstāt ar „virsplāns”.2005 centrs Nevajadzīgi plaši sastopama nozīme — „liela vai maza vieta, kur kaut kas notiek”.2006hendlings Anglisms (no angļu handling), kas dzīvu radību kontekstā izklausās pat neētisks.2007siera produkts Kalks no angļu cheese product.2008šis te... šo te... Liekvārdība.2009saīsināt (darbiniekus) Krievisms.2010 pa lielam Krievisms.2011 konsolidēt2012 uzrunāt (problēmu)  Krievisms.2013 dīli, dīlošana, dīlot  Anglismi (no , dealing, to deal) ar nozīmi 'darījumi, darījumu slēgšana un slēgt darījumus'.2014 aplikācija Anglisms (no angļu application) ar nozīmi 'lietotne, lietojumprogramma'.2015 uzstādījums Ar nozīmi 'mērķis'; 'iestatījums' (datorikā); 'nostādne'; 'princips'; 'iecere'; 'tēma' („sarunu uzstādījums”); 'priekšstats' u.tml.2016 ekselence Anglisms (no angļu excellence) ar nozīmi 'izcilība'2017 transporti Daudzskaitlī.2018 influenceris Anglisms.2019 episki Tukšvārds.2020vaibsAnglisms, ar ko apzīmē gaisotni vai noskaņu.2021sadarbspējīgsSaliktenis no „sadarboties spējīgs”, runājot par tādu nedzīvu lietu kā COVID-19 sertifikāti.2022sankcionētAr nozīmi 'sodīt'2023tolerētPieciest, pieņemt, izrādīt iecietību.2024grafisksTiešs, spilgts, naturālistisks, necenzēts, vardarbīgs

 Atzītie gada teicieni 
 Gads Spārnotais teiciens2003 „Zelta rokas”(jaunā, negatīvā nozīmē — atsaucoties uz veselības ministra Āra Audera „pateicību” skandālu)2004„Valsts deg zilās ugunīs”(ar nozīmi „valsts krīze”)2005„Vanags noknāba cālīti”(radies laikā, kad no arhibīskapa Jāņa Vanaga vadītās luterāņu baznīcas tika izslēgts mācītājs Juris Cālītis)2006„Paņēma un uzmeta”(jau aktuāli folklorizējies izteiciens, radies no Jūrmalgeitas sarunām)2007„Bojāts horizontālais taimkods”(tam sekoja Jāņa Holšteina atkāpšanās no LTV direktora amata)2008„Pārāk liela cilvēcība sabiedrībai nav saprotama”(Reģionālās attīstības un pašvaldību lietu ministra Edgara Zalāna teiktais)2009„Un ko jūs saprotat ar politisko atbildību?”(veselības ministres Baibas Rozentāles replika)2010„Krāniem un buldozeriem jāstrādā lidostā”(Ministru prezidenta Valda Dombrovska frāze)2011„Rīkojums Nr. 2”(Prezidenta Valda Zatlera ierosinātais referendums par Saeimas atlaišanu)2012„Vilks paziņoja, ka Lapsas sūdzība par Zaķa pārkāpumu tiks izskatīta”(Ministru prezidents Valdis Dombrovskis par Dzintara Zaķa auto iegādi)2013„Nākotne ir nākotnes cilvēku rokās!”(Valsts Prezidents Andris Bērziņš)2014„Nē, tā es neesmu”„Tu zini, kas es esmu?”(Inguna Sudraba)(Artuss Kaimiņš)2015„Salauztā slotaskāta krimināllieta”(presē lietots apzīmējums krimināllietai pret Daini Rūtenbergu par Krimas aneksijas atbalsta demonstrācijā saliekto Krievijas karoga kātu)2016„Mans dopings ir mana tauta”(no LTV raidījuma „Sporta studija” intervijas ar Mairi Briedi)2017„Vislabāk ir dzemdēt Latvijā!”(Veselības ministres Andas Čakšas teiciens)2018„Izkāp no telefona!”(Ceļu satiksmes drošības direkcijas kampaņas teiciens)2019„Man nav Pandoras lādes, no kurienes es jums varu paņemt šo atalgojumu!”(Izglītības un zinātnes ministres Ilgas Šuplinskas teiktais skolotājiem)2020"Mēs paliekam darbā jūsu dēļ. Jūs palieciet mājās mūsu dēļ!"(martā izskanējušais Neatliekamās medicīniskās palīdzības dienesta aicinājums)2021"Ļoti labi jūtos — es neko nejūtu!"(Valsts prezidents Egils Levits pēc COVID-19 vakcīnas saņemšanas)2022"Lai Krievijai būtu nākotne, to vajag izPutināt."Arturs Hansons "Tviterī"2023"Ja mēs runājam par primāro veselības aprūpi, tad ir jāatzīst, ka šeit vairs nav ko reformēt, te vajag reanimēt."(Lauku ģimenes ārstu asociācijas viceprezidenta Aiņa Dzalba komentārs)2024"Ja nu nesanāks. A ja nu sanāk?"(Valsts prezidents Edgars Rinkēvičs gadu mijas uzrunā)

 Atsauces 

 Ārējās saites 
 Gada vārds, nevārds un spārnotais teiciens. Latviešu valodas attīstības kopa
 Laima Slava, Santa Lauga, Zigfrīds Muktupāvels (2015. gada 29. janvāris). Akcija „Gada vārds, nevārds un spārnotais teiciens”. 2015. gads. Kultūras Rondo. Latvijas Radio 1. Lsm.lv. Atjaunināts: 2016. gada 25. septembrī.

Kategorija:Latviešu valoda
Kategorija:Valodniecība
Kategorija:Sociolingvistika
Kategorija:Leksikoloģija